Die Kapokbosskuur | Nieu-Bethesda Self Catering Accommodation
← Elke's Guesthouse
Doornberg Guest Farm →
Die Kapokbosskuur is located in the quaint village of Nieu-Bethesda in the Eastern Cape. The unit is an old clay brick barn that has been converted into a unique and cosy cottage equipped with modern facilities.
The open-plan unit sleeps 2 guests and is equipped with 1 double bed located in the loft. The bathroom is fitted with a shower, basin and toilet. The kitchen area is equipped with a bar fridge and stove. Additional facilities include a braai area, fireplace and parking on the premises.
Guests can enjoy activities such as cycling, hiking, mountain biking, game drives, birdwatching and horseback riding in the area. Nearby attractions include Camdeboo National Park, Karoo Safaris Game Farm and Mountain Zebra National Park.
Ons het die verblyf baie geniet. Daar was koekies, beskuit, melk, twee soorte tee en baie sakkies met 'n verskeidenheid van koffie. Baie aangenaam!
As jy van 'n plaasatmosfeer hou is hierdie die regte plek vir jou. Gesellig, skoon, met allels wat jy benodig en dan die rustigheid. Veilige omgewing met net jouself en die natuur. Onthou asb, neem 'n pakkie wortels saam vir die perd langs jou bly plek. Sy's tog te vriendelik en geniet die aandag.
Dankie vir vriendelike diens.
Wanneer ons reis en op pad oorslaap, is ons altyd opsoek na 'n plek wat 'n 'ondervinding' is. Kapokbosskuur is so 'n oornagplek! Ons sal terug wees vir nog!
Ons het baie lekker gebly, sal vir seker weer 'n draai kom maak.
Loopafstad vanaf besienswaardighede. 'n Baie goeie keuse.
As ek kon, sou ek langer bly as een nag. Miskien nog so vyf aande. Of meer. Die Kapokboskuur is 'n wonderlike plek. So rustig en kalm en die perfekte blend tussen rustic en modern. Plus, dis verskriklik mooi. Veral die venster wat oopmaak in die kamer met 'n uitsig van veld en berge. Sal beslis terugkeer vir meer aande volgende keer.
Dit was 'n awesome ervaring. Die plekkie is so oorspronklik. Beslis netjies en skoon. Ons beveel dit aan vir enigiemand wat 'n oorslaapplekkie soek. Sien julle weer.
Vars lug en rustigheid. Hier hoor jy nog die skape in die dorp blêr. Lekker geslaap en die lekkerste lewer in netvet gebraai wat ons by die padstal gekoop het.
Sal definitief weer by Kapokbos bly.
Die huis is lekker ingerrig en agv van die klip vloer is dit lekker koel. n Klein waaier bo in die slaapkamer kan dalk n goeie idee wees, dit raak warm daar bo.
Het baie lekker gebly. die trappe na slaapplek kan vir persone wat nie van trappe hou 'n probleem wees aangsien die badkamer onder is. het heerlik warm geslaap.
Kapokbosskuur is the perfect cosy nest from where the beautiful Nieu Bethesda can be explored. Blends in with its surroundings. A must.
Ons het baie lekker gebly. Het alles gehad wat ons benodig het en Reinet het daagliks ingecheck om te hoor of ons gelukkig was. Die klein koolstofie het die plek lekker opgewarm op die koue Karoo wintersaande. Sal beslis aanbeveel.
Die bed is heerlik, die huisie lekker sentraal en goed ingerig. Baie kreatiewe ontwerp met baie lig. Het baie lekker gebly en kan dit definitief aan beveel.
Ons het vir 'n braaipak bespreek en hulle het voorsien wat ons gevra het en betaal vir wat ons gebruik het. Die oortollige vleis kon ons teruggee. Dit word nie by meeste ander plekke gedoen nie. Dit is puik diens!
'n Baie netjiese en interessante blyplekke vir twee, die kombuis-area was baie goed ingerig met allerlei eetgoedjies en goeie verskeidenheid van warm drinkgoed. Goeie waarde vir geld.
Ek besef dat verblyf 'n baie persoonlike ding is en aanvaar dat ander besoekers van my mag verskil. Gemak en waarde vir geld is eweneens 'n relatiewe saak, maar gegewe dergelike plekke in die mark en dat ons gereeld reis en gebruik maak van hierdie tipe verblyf het ons darem 'n goeie idee van wat beskikbaar is vergelykenderwys. Ongelukkig, vir ons, was dit een van ons minder goeie ervaringe.
Ons het baie lekker gebly. Dit is stylvol toegerus met als wat jy nodig het.
Wat 'n aangename verblyf. Baie netjies en eienaars baie bedagsaam, koffie, pap, beskuit en melk voorsien. Lekker tydskrifte om te lees en ook hout voorsien vir braai. Mens voel spesiaal as jy daar instap.
Kapokbos was heerlik om in te woon. Die atmosfeer is vriendelik en veilig en oop. Dit was 'n besonderse ervaring en ons sal dit nooit vergeet nie. Baie dankie.
Alles wat jy nodig het om Nieu-Bethesda te ontdek. Netjies, skoon en mooi. Die eienaar was vriendelik en tegemoetkomend. Ons sal Kapokbosskuur graag aanbeveel. Karoo op sy beste!
Absoluut 'n juweel in die Karoo. Als wat mens mag nodig kry is daar. Ons reis met ons twee beagles en die erf is veilig omhein. Aan te beveel vir enige reisiger in daardie rigting, veral met troeteldiere. Eienaar het alles vooraf gereël en als was 100%. Baie dankie vir 'n wonderlike, rustige verblyf.
Ons was heel verras met hoe netjies en oulik die plek was. Die verblyf was meer as wat ons verwag het. Reinet – die eienaar – was baie gaaf en behulpsaam. Ons sal weer hier kom bly. Die plek het 'n gevoel van stilte en vrede.
Beautifully restored accommodation.
Ons het die verblyf by die Kapokbosskuur baie geniet, en beveel dit graag aan. Die eienaar was tegemoetkomend om ons toe te laat om ons twee konde saam te neem, en het gereeld opgevolg met boodskappe. Die Kapokbosskuur is op die rand van die dorpie geleë, en is maklik bereikbaar ter voet na die kern. As jy absolute stilte soek, mag die naggeraas van die woonbuurt dalk steurend wees. Die kombuis is netjies toegerus met die nodigste. Alhoewel ons daarvan bewus was, sou 'n mikrogolf handig te pas gekom het. Die eienaar was ook behulpsaam om vir ons hout by die vuurput buite te laat, alhoewel ons nie 'n braaitang in die hande kon kry nie. Die plekkie is so karaktervol en uniek dat 'n komplimenterende tuintjie dalk die ding sal doen. Ons kan met vrymoedigheid hierdie plek aanbeveel, en sal beslis in die toekoms weer daarvan gebruik maak. Dankie aan Reinet en haar span.
Dis so mooi tussen die plase en naby die dorpie. Mens kan oral stap. Die huisie het die mooiste groot vensters en kamer in die dak. Ons het heerlik gebly!
Nie skoon (stort was nat met aankoms), geen mikrogolf om kos warm te maak, vloerplanke by slaapkamer wankelrig ('n vet persoon kan maklik deurval, as hard trap), geen hout vir kaggel, kombuislappe slegte reuk. Lekker stil plek.
Baie aangenaam om hier te bly.
Ons kon die plek maklik vind en alles was gereed vir ons. Baie mooi "attention to detail" en baie gerieflik.
Baie goeie ombouing van 'n ou skuur. Dekor is goed gedoen met klein houtstofie en gasgeriewe vir kosmaak. Die trappe na die slaapplek is bietjie steil, so nie eintlik vir afgetredenes nie.
Dit was die beste plekkie ooit! So 'authentic' en warm. Die kombuis is goed uitgerig en die loft kamer is fantasties met pragtige uitsigte. Hier kan 'n mense net ontspan en die stadslewe vergeet.